**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO DĖL PRITARIMO SUSITARIMO DĖL MENO IR DIZAINO VIEŠOSIOSE ERDVĖSE PROJEKTUI**

1. **Projekto rengimą paskatinusios priežastys.**

Savivaldybės administracijos Kultūros skyrius teikia Klaipėdos miesto savivaldybės tarybai sprendimo projektą gavęs Lietuvos Respublikos kultūros ministerijos raštą Dėl prisijungimo prie susitarimo dėl meno ir dizaino viešosiose erdvėse (pridedamas).

Kultūros ministerija, įgyvendindama Lietuvos Respublikos Vyriausybės programos nuostatų įgyvendinimo plano priemonę „Išanalizuoti galimas paskatas ir prievoles investuojant į kultūrą, sukuriant ir įgyvendinant „Procento kultūrai“ schemą, taikomą urbanistinės plėtros projektuose, orientuojantis į visuomenės gyvenimo kokybės gerinimą bei tvarų kultūros išteklių naudojimą“, parengė susitarimą dėl meno ir dizaino viešosiose erdvėse.

Klaipėdos miesto savivaldybės tarybai teikiamo tvirtinti susitarimo tikslas – gerinti viešųjų erdvių kokybę, didinti jų vertę, kurti viešąsias erdves, išreiškiančias visuomenės kultūrinį identitetą bei atspindinčias kultūrinį ir gamtinį paveldą.

Susitarimas kviečia prisijungti visas Lietuvos savivaldybes ir ministerijas, kurios mato prasmę gerinti viešųjų pastatų ir erdvių kokybę į jas įtraukiant meno ar dizaino kūrinius. Prie susitarimo prisijungiančios šalys ketina dalintis gerąja praktika, kelti kompetencijas ir, pagal galimybes, įgyvendinti meno ar dizaino įsigijimo ar sukūrimo projektus.

1. **Kuo remiantis parengtas sprendimo projektas.**

Šis sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 13 punktu ir Klaipėdos miesto savivaldybės vardu sudaromų sutarčių pasirašymo tvarkos aprašo, patvirtinto Klaipėdos miesto savivaldybės tarybos 2014 m. gegužės 29 d. sprendimu Nr. T2-115 „Dėl Klaipėdos miesto savivaldybės vardu sudaromų sutarčių pasirašymo tvarkos aprašo patvirtinimo“, 2.3 papunkčiu ir 4 punktu, bei atsižvelgiant į Lietuvos Respublikos kultūros ministerijos rašą Dėl prisijungimo prie susitarimo dėl meno ir dizaino viešosiose erdvėse (pridedamas).

1. **Kokių rezultatų laukiama.**

Laukiama tik teigiamų rezultatų.

1. **Sprendimo projekto rengimo metu gauti specialistų vertinimai.**

Negauta.

1. **Lėšų poreikis sprendimo įgyvendinimui.**

Papildomų lėšų sprendimo projekto įgyvendinimui neplanuojama. Siekiama, kad esant galimybei Savivaldybė planuodama viešųjų erdvių sutvarkymo, rekonstrukcijos arba statybos projektus numatytų iki 1 % lėšų nuo pastato statybos ar rekonstravimo sąmatinės vertės meno ir (ar) dizaino kūrinių sukūrimui ir (ar) įsigijimui. Taip pat siekiama, kad planuojant lėšas visuomenės poreikiams skirtų pastatų statybai ir (ar) rekonstravimui, įvertinti poreikį ir galimybę planuoti lėšas specialiai šiems pastatams skirtiems meno ir (ar) dizaino kūriniams sukurti ir (ar) įsigyti.

1. **Išlaidų sąmatos, skaičiavimai, reikalingi pagrindimai ir paaiškinimai.**

Nepateikiama.

1. **Galimos teigiamos ar neigiamos sprendimo priėmimo pasekmės.**

Galimos tik teigiamos pasekmės.

**Pridedama:**

1. Lietuvos Respublikos kultūros ministerijos 2022-09-27 raštas Nr.R1-7326 „Dėl prisijungimo prie susitarimo dėl meno ir dizaino viešosiose erdvėse“, 7 lapai.

Kultūros skyriaus vedėja Eglė Deltuvaitė

Kultūros skyriaus vyr. specialistė Kristina Skiotytė-Radienė, 846 39 61 73